**Lepa Radić** (1925–1943), učesnica Narodnooslobodilačke borbe i narodni heroj Jugoslavije.

Biografija
----------

Lepa Radić, narodni heroj na vešalima. Obešena je u Bosanskoj Krupi, februara 1943. godine, kada je imala 17 godina.
Lepa Radić rođena je 19. decembra 1925. u porodici bosanskohercegovačkih Srba u Gašnici, selu u blizini Gradiške gde je završila zanatsku školu. Bila je aktivista Saveza komunističke omladine Jugoslavije i član Komunističke partije Jugoslavije od 1941. godine

Iz ustaškog zatvora pobegla je 23. decembra 1941. godine i stupila u partizane. Bila je borac Grbavačke čete Kozarskog odreda do proboja obruča na Kozari, jula 1942, a u avgustu 1942. godine s borcima Odreda prešla je u Podrgmeč. U kozarskoj ofanzivi su joj poginuli otac Svetozar, 15-ogodišnji brat Milan, i stric Vlado.

Lepa je bila upućena na terenski rad sa omladinom. Postala je član Opštinskog komiteta KPJ. Išla je i kao borac u akcije. U Četvrtoj neprijateljskoj ofanzivi, februara 1943. godine bila je zadužena za prenos ranjenika i organizaciju zbjega u Grmeču.

Na partizane je tada napala nemačka 7. SS divizija „Princ Eugen". Zbjeg je bio opkoljen. Na Nijemce je ispucala sve metke iz svog oružja. Borila se do posljednjeg metka hvatajući se u koštac sa Nijemcima. Nijemci su je savladali udarcima kundaka i vezali. Obratila se svezana zbjegu da se bori. S narodom je iz Grmeča provedena u Bosansku Krupu.

Prije nego su joj natakli omču na vrat, uzviknula je: »*Živjela Komunistička partija i partizani! Bori se, narode, za svoju slobodu, ne daj se zlikovcima u ruke! Mene neka ubiju, imaće ko da me osveti!*« Na gubilištu su joj govorili da će joj pokloniti život ako kaže ko su rukovodioci i komunisti među zarobljenim narodom. Lepa im je odgovorila: »*Ja nisam izdajnik svoga naroda. Oni će se sami otkriti kad budu uništavali zlikovce kao što ste vi*!« Imala je svega 17 godina kad su je objesili.

Lepa Radić je bila najmlađi narodni heroj iz Potkozarja. Za narodnog heroja je proglašena 20. decembra 1951. godine.

Literatura
----------


|  |  |
| --- | --- |
| Partizanska spomenica 1941. | Portal NOBSegment isključivo posvećen **Narodnooslobodilačkoj borbi.** |

* **Narodni heroji Jugoslavije**. „Mladost", Beograd 1975. godina.
* **Heroine Jugoslavije**. „Spektar", Zagreb 1980. godina.

| * p
* r
* u
Flag of Socijalistička Federativna Republika Jugoslavija Narodni heroji sa Kozare Flag of Bosna i Hercegovina |
| --- |
| Narodni heroji Jugoslavije rođeni na teritoriji Kozare, kao i oni koji su politički ili vojno delovali na ovom području: |
| 
 Borko Arsenić  **•**  Rade Bašić  **•**  Jovo Bijelić  **•**  Petar Borojević  **•**  *Ratko Vujović*  **•**  Stojan Grujičić Jaruga  **•**  Stevan Dukić  **•**  Mihailo Đurić  **•**  Milan Egić  **•**  Boško Karalić  **•**  Franjo Kluz  **•**  Rade Kondić  **•**  Miloš Mamić  **•**  Lazar Marin  **•**  Mikan Marjanović  **•**  Ivica Marušić Ratko  **•**  Mile Mećava  **•**  *Petar Mećava*  **•**  Dragoje Miljatović  **•**  Esad Midžić  **•**  *Vladimir Nemet Braco*  **•**  David Pajić  **•**  Milan Pilipović  **•**  Lepa Radić  **•**  Nikola Radulović  **•**  Stevo Rauš  **•**  Dragutin Stanić  **•**  Velimir Stojnić  **•**  Mladen Stojanović  **•**  Mile Tubić  **•**  Avdo Ćuk  **•**  Rudi Čajavec  **•**  Fadil Šerić  **•**  Enver Šiljak  **•**  Boško Šiljegović  **•**  Tomica Španović  **•**  Lazar Šteković  **•**  Gojko Šurlan 
 |